Document ID: 32005R0646

UREDBA KOMISIJE (ES) št. 646/2005
z dne 27. aprila 2005
o spremembi Uredbe (ES) št. 94/2005 o izdaji uvoznih dovoljenj za riž s poreklom iz držav AKP ter čezmorskih držav in ozemelj na podlagi zahtevkov, vloženih v prvih petih delovnih dneh januarja 2005 v skladu z Uredbo (ES) št. 638/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 638/2003 z dne 9. aprila 2003 o podrobnih pravilih za uporabo Uredbe Sveta (ES) št. 2286/2002 in Sklepa Sveta 2001/822/ES glede dogovorov, ki se uporabljajo za uvoze riža s poreklom iz afriških, karibskih in pacifiških držav (države AKP) ter čezmorskih držav in ozemelj (ČDO) (1), in zlasti točke 2 člena 17,
ob upoštevanju naslednjega:
Ob pregledu vknjiženih vrednosti po kategoriji proizvodov za serijo za januar 2005 je bilo ugotovljeno, da je ena država članica pri knjiženju naredila napako. Zaradi te napake so bile v Prilogi k Uredbi Komisije (ES) št. 94/2005 (2) razpoložljive količine za serijo za maj 2005 manjše. Zaradi tega je treba spremeniti zadevno uredbo, da se upoštevajo zahtevki, ki so bili dejansko predloženi za serijo za mesec januar, in se jim omogoči, da se prenesejo na serijo za mesec maj -
SPREJELA NASLEDNJO UREDBO:
Člen 1
Priloga k Uredbi (ES) št. 94/2005 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2005

Labels: 10
3
17
18